OpenLLM-France/wikimedia huggingface dataset:
# Ashlynn Brooke

Ashlynn Brooke (n. 14 d'agost de 1985) és una ex actriu pornogràfica i stripper nord-americana. Des de 2007 va tenir un contracte d'exclusivitat amb New Sensations / Digital Sense. En 2009 va debutar com a directora amb la pel·lícula Ashlynn Brooke’s Lesbian Fantasies. L'any 2010 va anunciar la seva retirada de la indústria del cinema pornogràfic.
Brooke va néixer a Choctaw, Oklahoma i va créixer amb els seus avis a causa que els seus pares es trobaven separats. Abans d'entrar en la indústria per a adults, Brooke va treballar en un concessionari de cotxes prop d'Oklahoma City, com a administrativa en diverses ocupacions i com a ballarina fins que va aconseguir els 18 anys. Es va iniciar com a model de glamur posant per a les revistes Easyriders i Gallery, ingressant a la indústria pornogràfica el 2006.
El seu primer treball va ser per al lloc web de Bang Bros, 'Big Mouthfuls', publicat després en el DVD Big Mouthfuls #12. Té contractes d'exclusivitat amb les empreses, Digital Sense i New Sensations. Aquesta última va llançar el seu lloc web oficial al novembre de 2007.
Brooke és conductora del programa Venus Wars al canal canadenc Venus i té programat iniciar un xou en Vavoom TV anomenat Dare 2 Bare. En 2010 va aparèixer per primera vegada en una pel·lícula de cinema convencional, Piranha 3-D.
En 2010 i amb el naixement del seu primer fill, va anunciar la seva retirada com a actriu. Va publicar en el seu compte de Twitter i el seu Blog personal que es retirava del negoci. El seu lloc ja no és actualitzat i espera obrir un nou lloc de continguts no pornogràfic. Pel que fa als motius, va escriure que no suportava pensar a tenir intimitat amb homes estranys, entre altres coses.
Brooke va afegir que es va involucrar com a protagonista i productora de cinema lèsbic però va agregar que no és lesbiana i no funcionava en aquest tipus de produccions en aquest temps.
Pel que fa al naixement del seu primer fill va esmentar: "Gens a la terra va poder haver-me fet tan feliç en aquest moment. Va ser com que Déu simplement es va ajupir, em va prendre i em va treure de 'aquest món' i em va posar de nou al món real, sabia que des d'aquest punt la meva vida seria: pacífica, feliç i plena d'amor una altra vegada".

## Referències

* ↑ «Biografía de Ashlynn Brooke».
* 1 2 Dan Miller. «Ashlynn Brooke: 'It's Been Very Fulfilling'» (en anglès). AVN.com, 09-08-2008. [Consulta: 21 setembre 2009].
* 1 2 Entrevista a Ashlynn Brooke por Bang Bros.
* ↑ Steve Javors. «Ashlynn Brooke Makes Directing Debut» (en anglès). XBiz.com, 22-12-2009. [Consulta: 24 desembre 2009].
* 1 2 «Anuncio de retiro» (en anglès). Arxivat de l'original el 2011-11-01. [Consulta: 29 abril 2016].
* ↑ Big D. «"Inside Ashlynn Brooke"» (en anglès). XRentDVD.com, 09-04-2008. [Consulta: 2 gener 2008].
* ↑ Ashlynn Brooke.
* ↑ "Ashlynn Brooke asks Las Vegas to 'Dare to Bare' with Vavoom TV" Arxivat 2009-04-21 a Wayback Machine., New Sensations press release, on TheHardCoreSource.com.
* ↑ «'Piranha 3D' Test Screened, Bloodiest Movie Ever?». Bloody-disgusting.com. [Consulta: 18 agost 2010].
# Aya

Aya (o Ay o Eye) també Merneferre Ay fou un faraó de la dinastia XIII. El seu nom de tron fou Merneferre (El que estima la bellesa Ra). El Papir de Torí el situa en el lloc 33è considerant els damnats i li dona un llarg regnat d'uns 24 anys que cal situar a partir d'una data propera al 1700 aC. Va succeir a Uahibu Iaib (Wahibre Ibiau) o simplement Ibiaw.
Una teoria suposa que fou en el seu regnat que els hicsos es van apoderar de la zona del Delta i van entrar a Memfis i Aya va fugir al sud des de la seva capital Itj-tawi, però recents investigacions s'inclinen per descartar aquest escenari.
Es conserven uns 60 escarabeus del seu regnat, un segell cilíndric, una gerra de pedra amb el seu nom, i la pedra de culminació de la seva piràmide (amb el seu nom) trobada a Khatana però que probablement era a Memfis on la seva tomba devia estar situada.
El va succeir Merhotepre Ini

## Referències

* The Political Situation in Egypt during the Second Intermediate Period, c.1800–1550 BC, Carsten Niebuhr Institute Publications, vol. 20. Copenhagen: Museum Tusculanum Press, 1997
# Aspøy

Aspøya o Aspøy és una illa situada al municipi d'Ålesund, al comtat de Møre og Romsdal, Noruega. Amb 0,5 quilòmetres quadrats de superfície, a l'illa s'hi assenta la ciutat d'Ålesund. Les altres illes són Hessa (a l'oest) i Nørvøya (a l'est). En aquesta illa va tenir-hi lloc l'incendi d'Ålesund.
La petita illa té una mica de construcció d'habitatges al voltant de l'església d'Ålesund. A part d'això, la major part de l'illa es compon de desenvolupaments industrials i comercials. El terme occidental de la carretera europea E136 és a l'illa d'Aspøy. L'illa de 0,5 quilòmetres quadrats té una població (2014) de 3.408 habitants.

## Referències

* ↑ Store norske leksikon. «Aspøy – øy og bydel i Ålesund» (en noruec). [Consulta: 20 juliol 2013].
* ↑ Oficina Central d'Estadístiques de Noruega. «Folke- og boligtellingen 2001, kommune- og bydelshefter 1504 Ålesund» (PDF) (en noruec), 2001.
# Arth

Arth és un municipi del cantó de Schwyz, situat al districte de Schwyz.
La ciutat d'Arth va adquirir una certa importància com a port de l'antiga ruta del Gothard .

## Geografia

Segons l'Oficina federal d'estadística, Arth té 42,08 km²[2].
El municipi comprèn les localitats de Arth, Oberarth i Goldau. Arth significa « Ós ».

## Monuments i curiositats

* L'església parroquial dels Sants Georges-et-Zenon és una de les primeres grans esglésies barroques del centre de Suïssa. Construïda el 1695-1696 per Jeremias Schmid, la torre connectada a la nau per un porxo és el vestigi d'un edifici més antic del segle XIV. L'interior es caracteritza per unes columnes cobertes com a pilastres sobre les quals descansen dobles arcs coberts d'estuc.
* La capella de Saint-Georges que es va construir entre 1652 i 544 en lloc de l'església parroquial més antiga de la localitat és avui la capella del cementiri.
* Al lloc d'una segona església parroquial dedicada a Sant Zenó s'aixequen els edificis de l'església i el convent dels caputxins, construït al segle xvii. Els caputxins van ser cridats a la regió el 1655 quan es va considerar que el descobriment d'una comunitat protestant a Arth feia necessària la defensa del catolicisme.
* A la plaça del poble hi ha l'Ajuntament que data del 1721.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
* ↑ «ortsnamen.ch - Arth». [Consulta: 1r octubre 2020].
* ↑ Ex Libris. Guide culturel de la Suisse (en francès).
# Atalanta

«Atalanta» té aquests significats:
* Mitologia:
** Atalanta (filla de Iasos) i l'única dona de l'expedició dels Argonautes
** Atalanta de Beòcia, per alguns autors un personatge diferent d'Atalanta filla de Iasos
* Geografia:
** Atalanta (Emàtia), ciutat del distrocte de Macedònia, Emàtia.
* Esports:
** Atalanta Bergamasca Calcio
** Atalanta NYC, ONG dedicada a joves corredores.
* Editorials:
** Edicions Atalanta
* Biologia
** Atalanta (papallona)
# Banu Wahb

Els Banu Wahb foren una família de funcionaris i visirs dels abbàssides dels segles IX i X. Eren originaris de Wasit i d'origen cristià nestorià encara que es proclamaven d'origen àrab i de la tribu Balharith de Nadjran al Iemen.
Els personatges principals foren:
* Abu-Ayyub Sulayman ibn Wahb
* Ubayd-Al·lah ibn Sulayman
* Abu-l-Hussayn al-Qàssim ibn Ubayd-Al·lah
* Al-Hussayn ibn al-Qàssim
* Muhàmmad ibn al-Qàssim

## Bibliografia

* Enciclopèdia de l'Islam, XI, 37 i 38
# Baranjars

Els baranjars foren una confederació de tribus turques, que va existir almenys d'ençà el segle v però esmentada només al segle vii.
Es van establir al Caucas vers el 370 i uns anys després van anar a Europa amb els huns retornant a la zona abans del 500 quedant subjectes al Kanat dels Turcs que va existir fins al 630. Llavors es van independitzar i van crear la seva capital Balandjar però al cap d'uns vint anys foren sotmesos pels khàzars. Al segle x una part es va establir a la Bulgària del Volga i foren absorbits.
# Barano-Orenbúrgskoie

Barano-Orenbúrgskoie (en rus: Барано-Оренбургское) és un poble del krai de Primórie, a l'Extrem Orient de Rússia, que en el cens del 2010 tenia 2.809 habitants.

## Referències

* ↑ «История села Барано-Оренбургское». Arxivat de l'original el 2014-02-02. [Consulta: 26 gener 2014].
# Barani Búgor

Barani Búgor (en rus: Бараний Бугор) és un poble de l'óblast d'Astracan, a Rússia, segons el cens del 2010 tenia 225 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка
# Bagadoù Stourm

Bagadoù Stourm ('tropes de combat') fou el servei d'ordre del Partit Nacional Bretó, creat el 1941 i dirigit per Yann Goulet. La direcció del partit encarregà a Célestin Lainé i als seus oficials del Lu Brezhon la instrucció militar un cop al mes, als seus centre de Bretanya. L'entrenament impartit, però, era força militaritzat i despertà el recel de molts quadres del partit, i tant Goulet com Raymond Delaporte els desautoritzaren. El 1943 molts dels seus membres s'uniren a la Bezen Kadoudal, llevat d'un petit nucli que es passà a la Resistència, prengué el nom de Liberté ou timoléon i actuà a la regió de Saint-Nazaire (Loira Atlàntic). A finals d'aquell any es va integrar dins la Bezen Perrot.
# Bagaceratòpids

Els bagaceratòpids (Bagaceratopidae) constitueixen una família de dinosaures neoceratopsis. Aquest grup va ser anomenat per Alifanov l'any 2003 però no s'ha proposat cap definició. Per la mancança d'una definició, Bagaceratopidae fou considerat inactiva per Paul Sereno l'any 2005. Alifanov, l'any 2003, va classificar en aquesta família quatre gèneres: Bagaceratops, Breviceratops, Lamaceratops i Platyceratops, en una publicació de l'any 2008 va incloure dins els bagaceratòpids Magnirostris i gobiceratop, de vegades també s'inclou el gènere Ajkaceratops. Alifanov també va suggerir que els bagaceratòpids, a diferència d'altres famílies de neoceratopsis, són d'origen paleoasiàtic.

## Referències

* 1 2 Alifanov, Vladimir «Two new dinosaurs of the Infraorder Neoceratopsia (Ornithischia) from the Upper Cretaceous of the Nemegt Depression, Mongolian People's Republic». Paleontological Journal, 37, 5, 2003, pàg. 524–535.
* ↑ Sereno, P. C. «Bagaceratopidae». Taxon Search, 2005. Arxivat de l'original el 2008-04-05. [Consulta: 14 abril 2009].
* ↑ Alifanov, Vladimir «The tiny horned dinosaur Gobiceratops minutus gen. et sp. nov. (Bagaceratopidae, Neoceratopsia) from the Upper Cretaceous of Mongolia». Paleontological Journal, 42, 6, 2008, pàg. 49–60. DOI: 10.1134/S0031030108060087.
# Barranc de Casesnoves

El Barranc de Casesnoves és un barranc que discorre dins del terme municipal de la Vall de Boí, a la comarca de l'Alta Ribagorça, i dins el Parc Nacional d'Aigüestortes i Estany de Sant Maurici. El nom prové «del llatí casas novas, cabanes noves». Per haver sigut una «zona plena de pletius, pletes i cabanes». Té el naixement a 2.620 metres, a les Cometes de Casesnoves, per sota del Cap de les Cometes. Discorre direcció nord-oest fins a desembocar, per l'esquerra, al Riu de Sant Nicolau.

## Referències

* ↑ «Toponímia de la Vall de Boí». Arxivat de l'original el 2010-03-17. [Consulta: 18 maig 2011].
* ↑ ICC - Institut Cartogràfic de Catalunya. Barranc de Casesnoves(naixement). [Consulta: 06/03/2012]

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)

## Enllaços externs

* ICC - Institut Cartogràfic de Catalunya. Barranc de Casesnoves. [Consulta: 06/03/2012]
# Autrey-le-Vay

Autrey-le-Vay és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 59 habitants.

## Demografia
### Població

El 2007 la població de fet d'Autrey-le-Vay era de 59 persones. Hi havia 28 famílies, de les quals 8 eren unipersonals (4 homes vivint sols i 4 dones vivint soles), 12 parelles sense fills, 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 46 habitatges, 28 eren l'habitatge principal de la família, 13 eren segones residències i 5 estaven desocupats. 44 eren cases i 1 era un apartament. Dels 28 habitatges principals, 24 estaven ocupats pels seus propietaris i 4 estaven llogats i ocupats pels llogaters; 1 tenia dues cambres, 3 en tenien tres, 9 en tenien quatre i 15 en tenien cinc o més. 21 habitatges disposaven pel capbaix d'una plaça de pàrquing. A 9 habitatges hi havia un automòbil i a 15 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Autrey-le-Vay el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 4 |
| 0 | 65 a 69 | 0 |
| 0 | 60 a 64 | 0 |
| 12 | 55 a 59 | 4 |
| 0 | 50 a 54 | 4 |
| 4 | 45 a 49 | 4 |
| 4 | 40 a 44 | 4 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 4 |
| 4 | 10 a 14 | 4 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 43 persones, 29 eren actives i 14 eren inactives. De les 29 persones actives 26 estaven ocupades (12 homes i 14 dones) i 3 estaven aturades (3 homes). De les 14 persones inactives 3 estaven jubilades, 5 estaven estudiant i 6 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de serveis.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques d'Autrey-le-Vay a l'INSEE.
* Évolution et structure de la population Fitxa amb el detall de dades d'Autrey-le-Vay a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Bar-sur-Aube

Bar-sur-Aube és un municipi francès, situat al departament de l'Aube i a la regió del Gran Est.
# Jay Spearing

Jay Spearing (Wallasey, Merseyside, 25 de novembre del 1988), és un jugador de futbol i entrenador anglès. Actualment pertany al Liverpool, club on va formar-se, on forma part de l'staff del futbol base tot i seguir inscrit com a futbolista en actiu en l'equip reserva del club.

## Carrera esportiva

Va debutar amb el primer equip la temporada 2008-09. Va ser cedit al Leicester l'any següent i va tornar a Liverpool per disputar la temporada 2010-11. Va formar part de les files dels Reds fins a la 2012-13, quan va sortir cedit al Bolton Wanderers. Després d'un gran any al club de Horwich, en el què va ser nomenat futbolista de l'any, els Wanderers van oficialitzar la compra del jugador. Va formar part de l'equip fins a l'estiu de 2017 (amb una breu cessió per mitja temporada als Blackburn Rovers, en la 2014-15).
Spearing va unir-se al Blackpool de la League One en la temporada 2017-18 i s'hi va estar tres anys, quan va passar al Tranmere Rovers de la League Two. L'estiu de 2022 va tornar a Liverpool, on és l'entrenador de l'equip sub-18, mentre conserva fitxa de jugador en l'equip reserva.

## Referències

* 1 2 «Jay Spearing sent-off for Liverpool Under-21s while appearing as player-coach». The Mirror, 11-03-2024. [Consulta: 11 març 2024].
* ↑ «PSV 1 – Liverpool 3: match report». Liverpoolfc.com, 9 December 2008. [Consulta: 20 juliol 2014].
* ↑ Hunter, Steve «Starlet set for Foxes». Liverpoolfc.tv. Liverpool F.C., 22-03-2010.
* ↑ Rice, Jimmy. «Kenny on derby, owners & Jay». Liverpool F.C., 21-01-2011. Arxivat de l'original el 19 January 2011. [Consulta: 21 març 2011].
* ↑ «Spearing leaves on loan». Liverpool F.C.. Arxivat de l'original el 2 September 2012. [Consulta: 31 agost 2012].
* ↑ «2012/13 BWFC Player of the Season – Jay Spearing». Burnden Aces.
* ↑ Marc Iles. «Wanderers confirm signing of Jay Spearing from Liverpool». The Bolton News.
* ↑ «Rovers are delighted to confirm the capture of Bolton Wanderers midfielder Jay Spearing.». Rovers. [Consulta: 30 gener 2015].
* ↑ «Jay Spearing: Blackpool sign former Bolton Wanderers midfielder». BBC Sport, 04-10-2017.
* ↑ «Jay Spearing: Tranmere Rovers sign midfielder after Blackpool departure» (en anglès britànic). BBC Sport, 05-08-2020.
* ↑ «ACADEMY Jay Spearing makes return to Liverpool as U18s coach». Liverpool F.C., 17-06-2022. [Consulta: 11 juliol 2022].

## Enllaços externs

* Perfil a la Pàgina Oficial del Liverpool (anglès)
# A fortiori

A fortiori és una locució adverbial llatina, abreujada de l'original A fortiori ratione, que significa ‘amb major motiu’. Dins la lògica es fa servir aquesta expressió per referir-se a una forma d'argumentació per la qual se'n treu una conseqüència d'una cosa en vista de la conclusió que se'n va treure d'una altra, per la qual hi havia menor motiu. Té com a objectiu refutar errors i precisar veritats ja reconegudes.
Així, per exemple, a fortiori es valora un fet més llunyà amb la llei que d'altre quantitativament:
| « | Si el saber no dona la tranquil·litat de consciència, menys a fortiori la proporcionarà la possessió de riqueses. | » |
Es classifica juntament amb a contrario i a pari, del que és el grau immediatament superior, on la conclusió es formula amb igual força en els termes comparats i difereix sols materialment de a necessario. A fortiori indica només excés de raó, de força i a necessario expressa la intrínseca lligadura de la conclusió i la premissa, que és per aquella el que la causa necessària és al seu efecte o el principi al derivat d'aquest.
En lògica formal, aquest argument correspon a una implicació que no és una equivalència. Per exemple:
x > 3 ⟹ x > 2.
Alguns teòrics de la lògica, bàsicament de l'escola anglesa com Boole, consideren que l'argument a fortiori i l'axioma de «sumes iguals afegides a sumes iguals, són iguals entre si» són el mateix.

## Referències

* ↑ «A fortiori». Gran Enciclopèdia Catalana. Barcelona: Grup Enciclopèdia Catalana.
* 1 2 3 González Serrano, 1887, p. 534-535.
* ↑ Diccionario de Filosofía (en castellà). Barcelona: SPES Editorial (edició especial per a RBA Editoriales), 2003, p. 3 (Biblioteca de Consulta Larousse). ISBN 84-8332-398-2.
* El contingut d'aquest article incorpora material del Volum III de l'Enciclopedia Universal Il·lustrada Europeo-Americana (Espasa), amb copyright anterior al 1944, que es troba en el domini públic.

## Bibliografia

* González Serrano, Urbano. Diccionario Enciclopédico Hispano-Americano de Literatura, Ciencias y Artes. Tom 1. Barcelona: Montaner y Simón Editores, 1887.
# Charlesfort-Santa Elena Site

Charlesfort-Santa Elena Site és un jaciment arqueològic situat a Parris Island, Carolina del Sud, també es coneix sota els noms de Ribault Monument, San Marcos, San Felipe, o 38BU51 i 38BU162. És el lloc de dos assentaments datats de l'època de la colonització europea d'Amèrica: Charlesfort, fundat per l'explorador francès Jean Ribault el 1562, i Santa Elena, fundat pels espanyols el 1566.

## Referències

* ↑ «Charlesfort-Santa Elena--American Latino Heritage: A Discover Our Shared Heritage Travel Itinerary». [Consulta: 15 juliol 2019].

## Enllaços externs

* Charles Forte (Beaufort County), at South Carolina Department of Archives and History
# Diego Rodríguez Fernández

Diego Rodríguez Fernández (va néixer el 20 d'abril 1960 a La Orotava, Tenerife) exfutbolista canari que jugava com a defensa central, desenvolupant la seva carrera en els equips de la capital andalusa: primer, en el Real Betis, i després en el Sevilla FC. Diego sempre va ser motiu de polèmica, però es va imposar com el central més carismàtic dels 90 a Sevilla.
Va ser internacional amb la selecció espanyola amb motiu de l'Eurocopa 1988 que es va disputar a l'Alemanya Federal.

## Clubs

| Club | Any |
| Reial Betis | 1982-1988 |
| Sevilla FC | 1988-1996 |
# Bujurquina labiosa

Bujurquina labiosa és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 5,5 cm de longitud total.

## Distribució geogràfica

Es troba a Sud-amèrica: conca del riu Amazones.

## Referències

* ↑ Kullander, S. O. 1986. Cichlid fishes of the Amazon River drainage of Peru. Swedish Museum of Natural History. Cichlids Amazon: 1-431, Pls. 1-38.
* ↑ BioLib (anglès)
* 1 2 «Bujurquina labiosa» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.